《妙华庵登楼望太湖》
明代·皇甫汸

野寺人天外，危楼烟雨中。三山凭槛接，一水挂帆通。

浪迹俱成幻，浮生并悟空。壮游浑已倦，徒自愧长风。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。